NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 361/2009

**947a**

# S p o l o č n á s p r á v a

Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo, životné prostredie a ochranu prírody o výsledku prerokovania vládneho návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 947) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1290 z 11. februára 2009 pridelila vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 947) týmto výborom Národnej rady Slovenskej republiky:

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre pôdohospodárstvo, životné prostredie a ochranu prírody

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 947) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu ( uzn. č. 455 zo dňa 11. februára 2009)
1. Odporúčanie pre Národnú radu Slovenskej republiky návrh **schváliť**

- Ústavnoprávny výbor Národnej rady Slovenskej republiky ( uzn. č. 568 zo dňa 11.

 februára 2009 )

* Výbor Národnej rady Slovenskej republiky pre pôdohospodárstvo, životné prostredie a ochranu prírody ( uzn. č. 368 zo dňa 11. februára 2009 )

**IV.**

Z uznesenia výboru Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy.

**1. K čl. I**

 Doterajší bod 11 znie:

 „11. V § 17 ods. 29 sa za slová „takého záväzku“ vkladajú slová „ako aj o výšku záväzku účtovaného ako zníženie výnosu (príjmu)“ a na konci prvej vety sa pripájajú tieto slová „s výnimkou daňovníka podľa osobitného predpisu.80a)“.

Poznámka pod čiarou k odkazu 80a znie:

 „80a) Zákon č. 213/1997 Z. z. v znení neskorších predpisov.

 Zákon č. 523/2004 Z. z. v znení neskorších predpisov.“.

Vzhľadom na ekonomickú situáciu nie je záujem vyžadovať zvýšenie základu dane o sumu nezaplatených záväzkov u daňovníkov nezaložených, nezriadených za účelom podnikania, ktorými sú neziskové organizácie, rozpočtové a príspevkové organizácie.

**Výbor NR SR pre financie, rozpočet a menu**

**Gestorský výbor odporúča schváliť.**

**2. K čl. I**

 Body 31 a 32 sa vypúšťajú.

 Doterajšie body je potrebné primerane prečísľovať.

Navrhovaná úprava by mohla byť nevýhodná pre menší okruh podnikateľských subjektov, ktorých daňová povinnosť za rok 2008 bude nižšia, ako bola vykázaná v roku 2007. Týmto daňovníkom by vznikol nárok na vrátenie daňového preplatku podľa novo ustanovených lehôt až 10. augusta 2009, ak ide o právnickú osobu alebo 10. júna 2009, ak ide o fyzickú osobu (doterajší termín platí jednotne aj pre právnické aj pre fyzické osoby 10. mája).

**Výbor NR SR pre financie, rozpočet a menu**

**Gestorský výbor odporúča schváliť.**

**3. K čl. I**

V doterajšom bode 34sa vypúšťa odsek 9.

Navrhovaná úprava by mohla byť nevýhodná pre menší okruh podnikateľských subjektov, ktorých daňová povinnosť za rok 2008 bude nižšia, ako bola vykázaná v roku 2007. Týmto daňovníkom by vznikol nárok na vrátenie daňového preplatku podľa novo ustanovených lehôt až 10. augusta 2009, ak ide o právnickú osobu alebo 10. júna 2009, ak ide o fyzickú osobu (doterajší termín platí jednotne aj pre právnické aj pre fyzické osoby 10. mája).

**Výbor NR SR pre financie, rozpočet a menu**

**Gestorský výbor odporúča schváliť.**

**4. K čl. I**

Doterajší bod 34 sa dopĺňa odsekom 12, ktorý znie:

„(12) Výnimka ustanovená v § 17 ods. 29 v znení účinnom od 1. marca 2009 sa použije po prvýkrát pri podaní daňového priznania podanom po 28. februári 2009.“.

Vzhľadom na ekonomickú situáciu nie je záujem vyžadovať zvýšenie základu dane o sumu nezaplatených záväzkov u daňovníkov nezaložených, nezriadených za účelom podnikania, ktorými sú neziskové organizácie, rozpočtové a príspevkové organizácie. Táto výnimka sa použije už za zdaňovacie obdobie roka 2008.

 Doterajšie odseky je potrebné primerane prečísľovať.

**Výbor NR SR pre financie, rozpočet a menu**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4 hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 947) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 947) **schváliť s pozmeňujúcimi a doplňujúcimi návrhmi.**

 Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 947a)bola schválená uznesením gestorského výboru č. 461 z 11. februára 2009. Výbor určil poslanca **Jozefa Buriana** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona ihneď po ukončení rozpravy k nemu

Bratislava 11. februára 2009

**Jozef B u r i a n, v.r.**

**predseda**

 **Výboru NR SR pre financie, rozpočet a menu**